OpenLLM-France/wikimedia huggingface dataset:
# Igokunde-jai

Igokunde-jaia edo Salbatore kristautasuneko jai egun garrantzitsua da, udaberrian ospatutakoa, Mendekoste aurreko hamargarren eguna ospatzen dena. Jaieguna da munduko zenbait herrialdetan eta Jesukristoren igokundea ospatzen du.
Igokunde-eguna, 2010-2020 :
| Año | Katolizismo eta Protestantismo | Ortodoxismo |
| 2010 | Maiatzaren 13 | Maiatzaren 13 |
| 2011 | Ekainaren 2 | Ekainaren 2 |
| 2012 | Maiatzaren 17 | Maiatzaren 24 |
| 2013 | Maiatzaren 9 | Ekainaren 13 |
| 2014 | Maiatzaren 29 | Maiatzaren 29 |
| 2015 | Maiatzaren 14 | Maiatzaren 21 |
| 2016 | Maiatzaren 5 | Maiatzaren 9 |
| 2017 | Maiatzaren 25 | Maiatzaren 25 |
| 2018 | Maiatzaren 10 | Maiatzaren 17 |
| 2019 | Maiatzaren 30 | Maiatzaren 6 |
| 2020 | Maiatzaren 21 | Maiatzaren 28 |

## Kanpo estekak

* Datuak: Q51638
* Multimedia: Feast of the Ascension / Q51638
# Igon

Igon Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q658158
* Multimedia: Igon / Q658158
# Igokunde (argipena)

Igokundea, kristau teologian, honela uler daiteke:
* Jesusen Igokundea, Jesus mirariz zerura igo zenekoa.
* Andre Mariaren Jasokundea, Maria gorputz eta arima zerura eramana izen zenekoa.
Pertsona izena ere bada Igokunde, baina erabiliagoa da Igone aldaera.
# Igone

Igone euskarazko emakumezko pertsona-izena da, kristau jatorrikoa, Jesusen Igokundearen mirarian oinarritua. Euskaltzaindiak aipatzen ditu baita ere Azentzia, Igoa eta Igokunde izenak.
Igokundea mirari maskulinoa da, baina izena femeninoa. Jesus zerura bere kabuz igo zen, Jainkoa bera baita kristautasunean, baina Andre Maria, berriz, jaso egin zuen Jainkoak, Jasokundea da haren miraria, eta mirari hartatik datorren pertsona izena, berriz, Jasone.

## Igone izena duten pertsona ezagunak

| Izen-abizenak | Jarduera | Jaiolekua | jaiotza data |
| Igone Amesti | musika-irakasle abeslari | Mallabia | 1985-08-12 |
| Igone Arribas | gimnasta erritmikoa | Barakaldo | 1983-07-22 |
| Igone Etxebarria | idazle filologo | Bilbo | 1962-06-22 |
| Igone Zabala Unzalu | hizkuntzalari unibertsitateko irakasle | Bilbo | 1961-05-11 |

## Erreferentziak

* ↑ «Igone - Pertsona-izenak - EODA» www.euskaltzaindia.eus (Noiz kontsultatua: 2019-07-29).
* ↑ «Igokunde - Pertsona-izenak - EODA» www.euskaltzaindia.eus (Noiz kontsultatua: 2019-07-29).

## Kanpo estekak

* Datuak: Q65978297
# Hellandita-(Ce)

Hellandita-(Ce)]] =

## Ezaugarriak

Hellandita-(Ce) silikato mineralaren formula kimikoa hau da: ${\ce {(Ca,REE)4Ce2Al\square 2(B4Si4O22)(OH)2}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Hellandite-(Ce): Mineral information, data and localities.» www.mindat.org (Noiz kontsultatua: 12-05-2019).
# Hellandita-(Y)

Hellandita-(Y)]] =

## Ezaugarriak

Hellandita-(Y) silikato mineralaren formula kimikoa hau da: ${\ce {(Ca,REE)4Y2Al\square 2(B4Si4O22)(OH)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Hellandite-(Y): Mineral information, data and localities.» www.mindat.org (Noiz kontsultatua: 12-05-2019).
# Hellboy (2004ko filma)

Hellboy, 2004ko Guillermo del Toro mexikar zinema zuzendari eta gidoilariak zuzendu eta idatzitako superheroi film bat da. Mike Mignola komikigilearen Hellboy: Seed of Destruction eleberri grafikoan oinarritua dago. Ron Perlman, Selma Blair, Jeffrey Tambor, Karel Roden, Rupert Evans eta John Hurt aktoreek antzeztu zuten.
Hellboy II: The Golden Army (2008) jarraipena eta 2019ko izenburu berdineko berregokitzapena izan ditu.

## Argumentua

Oharra: Atal honek istorio osoa edo amaiera argitzen du.
1944, naziek magia beltzaren bidez Hellboy (Ron Perlman) deabruari dei egin diote. Bigarren Mundu Gerra amaitzean Hellboy aliatuen artean hazi eta AEBetako Defentsa eta Naturazgaindiko Ikerketa Saileko agente gisa lan egingo du.

## Aktoreak

* Ron Perlman: Hellboy
* John Hurt: Trevor Bruttenholm
   * Kevin Trainor: Trevor Bruttenholm gaztea
* Selma Blair: Liz Sherman
   * Millie Wilkie: Liz Sherman gaztea
* Rupert Evans: John Myers
* Karel Roden: Grigori Rasputin
* Jeffrey Tambor: Tom Manning
* Doug Jones: Abe Sapien
   * David Hyde Pierce: Abe Sapienen ahotsa (krediturik gabe)
* Brian Steele: Sammael
* Ladislav Beran: Karl Ruprecht Kroenen
* Bridget Hodson: Ilsa Haupstein
* Corey Johnson: Clay agentea
* Brian Caspe: Lime agentea
* James Babson: Moss agentea
* Stephen Fisher: Quarry agentea
* William Hoyland: Klaus Von Krupt
* Angus MacInnes: Whitman sarjentua
* Jim Howick: Matlin kaporala
* Guillermo del Toro: Ivan Klimatovichen ahotsa

## Kanpo estekak

* IMDBko fitxa irakurgai (Ingelesez)
* Datuak: Q461540
* Multimedia: Hellboy (2004 film) / Q461540
# Helladocampa

Helladocampa Campodeidae familiako generoetako bat da. Rhabdura taldeko hexapodoak dira.

## Ikus, gainera

* Diplura
* Datuak: Q21446256
* Espezieak: Helladocampa
# Helland

Helland, kornubieraz: Hellann, Ingalaterrako Kornualles konderriko parrokia zibil eta herri bat da.

## Kanpo estekak

* Datuak: Q673912
* Multimedia: Helland / Q673912
# Hellandbridge

Hellandbridge, Ingalaterrako Kornualles konderriko herrixka bat da, Helland herritik milia t'erdi inguru ipar-mendebaldera.

## Kanpo estekak

* Datuak: Q15058892
* Multimedia: Hellandbridge / Q15058892
# Hellblade: Senua's Sacrifice

Hellblade: Senua's Sacrifice 2017an Ninja Theoryk garatutako ekintzazko bideo-jokoa da, PlayStation 4 eta Microsoft Windows plataformetarako sortua.

## Sinopsia

Oharra: Atal honek istorio osoa edo amaiera argitzen du.
Eskandinaviar mitologiak eta zelta kulturak inspiratuta, Senua, Hela jainkosatik hildako maitalearen arima erreskatatzeko, Helheimera beste mundu bateko erakundeak garaituz eta bere erronkei aurre eginez iritsi behar duen gerlari piktoa da. Aldi berean, jokoak pertsonaiaren eta psikosiaren arteko borrokaren metafora gisa jokatzen du; izan ere, Senuak, afekzioa jasan arren madarikazioa dela uste duenak, "Iluntasuna" izenez ezagutzen den entitate batek jazartzen du, bere buruan "Furiak" eta bere iraganeko oroitzapenak bezala ezagutzen diren ahotsak. Psikosia behar bezala irudikatzeko, garatzaileek lankidetza estuan lan egin zuten neurozientifikoekin, osasun mentaleko espezialistekin, irabazi-asmorik gabeko erakundeekin eta gaixotasun hori pairatzen zuten pertsonekin.

## Erreferentziak

* ↑ (Ingelesez) McFerran, Damien. (2017-7-20). «Why Hellblade is the world’s biggest indie game» redbull.
* ↑ (Ingelesez) Lloyd, James. (2017-10-10). «How Hellblade: Senua’s Sacrifice deals with psychosis» sciencefocus.

## Kanpo estekak

* Datuak: Q18185763
# Hellboy (2019ko filma)

Hellboy, 2019ko Neil Marshall ingeles zinema zuzendariak zuzendutako naturazgaindiko superheroi film bat da. Mike Mignola komikigilearen Darkness Calls, The Wild Hunt eta The Storm and the Fury eleberri grafikoetan oinarritua dago. David Harbour, Milla Jovovich, Ian McShane, Sasha Lane, Daniel Dae Kim eta Thomas Haden Church aktoreek antzeztu zuten.
2004ko izenburu berdineko filmaren berregokitzapena da, eta Hellboy II: The Golden Army (2008) aurrekaria ere badu.

## Argumentua

Oharra: Atal honek istorio osoa edo amaiera argitzen du.
Naturazgaindiko Ikerketa eta Defentsa sailak Hellboyri (David Harbour) antzinako espiritu bat garaitzeko ardura eman dio: Nimue (Milla Jovovich), "Odolaren Erregina" ezizenez ezaguna. Arturo erregearen agintaldian Nimue erregina Merlin (Brian Gleeson) aztiaren maitalea izan zen, harengandik sorgin boteretsuenetako bat bilakatu zuten sorginkeriak ikasi zituen, baina erregina erotu eta aztia betiko preso egin. Duela mende asko erregina garaitzea lortu zuten, sakon lurperatuz, baina bere sorginkeria beltzarekin gizateria suntsitzeko asmoz hildakoen artetik itzuli da.

## Aktoreak

* David Harbour: Hellboy
* Ian McShane: Trevor Bruttenholm
* Milla Jovovich: Nimue
* Sasha Lane: Alice Monaghan
* Penelope Mitchell: Ganeida
* Daniel Dae Kim: Ben Daimio
* Sophie Okonedo: Lady Hatton
* Alistair Petrie: Lord Adam Glaren
* Brian Gleeson: Merlin

## Kanpo estekak

* IMDBko fitxa ikusgai (Ingelesez)
* Datuak: Q30895665
* Multimedia: Hellboy (2019 film) / Q30895665
# Hellboy II: The Golden Army

Hellboy II: The Golden Army (euskaraz Hellboy II: Urrezko Armada), 2008ko Guillermo del Toro mexikar zinema zuzendari eta gidoilariak zuzendu eta idatzitako superheroi film bat da. Mike Mignola komikigilearen Hellboy: Seed of Destruction eleberri grafikoan oinarritua dago. Ron Perlman, Selma Blair, Doug Jones, Jeffrey Tambor eta John Hurt aktoreek antzeztu zuten.
Hellboy (2004) aurrekaria izan zuen eta 2019ko izenburu berdineko berregokitzapena.
Makillaje onenaren Oscar Sariaren (Mike Elizalde eta Thom Floutz) izendapena jaso zuen.

## Argumentua

Oharra: Atal honek istorio osoa edo amaiera argitzen du.
Gizateria eta zenbait botere ikustezinen milaka urtetako akordioa hautsi ostean, Lurra Infernua bilakatzeko zorian da. Izaki magikoen porrot ugariren ondoren, iratxo errementarien buruzagiak Balor erregeari (Roy Dotrice) urrezko automata suntsiezunez osatutako armada bat eskeiniko dio. Armada hori garaitu dezakeen heroi bakarra Hellboy da (Ron Perlman), honek Naturazgaindiko Ikerketa eta Defentsa Sailaren laguntzaz, bi munduetara bidaiatuko du, fantasiazko mundu bateko izakiak borrokatuz. Hellboy bi muduetako izakia denez, ezagutzen duen bizimodua eta deika duen patu ezagunaren artean erabaki beharko du.

## Aktoreak

| Aktorea | Pertsonaia |
| Ron Perlman | Hellboy |
| Selma Blair | Liz Sherman |
| Doug Jones | Abraham Sapien |
| Luke Goss | Nuada |
| Jeffrey Tambor | Tom Manning |
| John Hurt | Trevor 'Broom' Bruttenholm |
| John Alexander | Johann Krauss |
| Anna Walton | Nuala |
| Brian Steele | Fragglewump (Wink/Cronie) |
| Roy Dotrice | Balor Erregea |
| Montse Ribé | Hellboy Gaztea |
| Jamie Wilson | Cat Vendor |
| Santiago Segura | Erosle Nabarmena |

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q651196
# Indiar (argipena)

Indiar hitzak adiera zenbait ditu:
* Amerindiar, Amerikako jatorrizko biztanle edo herriak.
* Indiar, Indiako herritarrak edo bere ondorengoak.
# Indiar bele

Indiar belea (Corvus splendens) Corvus generoko animalia da. Hegaztien barruko Corvidae familian sailkatua dago.

## Erreferentziak

* ↑ (Ingelesez) IOC Master List

## Ikus, gainera

* Corvus
* Corvidae

## Kanpo estekak

* World Bird Names
* Datuak: Q507383
* Multimedia: Corvus splendens / Q507383
* Espezieak: Corvus splendens
# Indiar

    Artikulu hau Indiako herritarrei buruzkoa da; Ameriketako jatorrizko etniako kidea gaitzat duena beste hau da: «amerindiar»
Indiar Indiako herritarra da, biztanle gehien dituen munduko bigarren herrialdea dena. "Indiar" izateak, etnia edo hizkuntza baino, herritartasuna adierazten du. Bere barnean hainbat talde etno-linguistiko ditu, Indiako historiaren oparotasunaren isla direnak. Indiako azpikontinentearen talde etniko gehienak indiarrak dira. Gainera, indiar etorkinek diaspora zabala sortu dute munduan zehar.

## Erreferentziak

* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ Lur entziklopedietatik hartua.
* ↑ Official population clock. .

## Kanpo estekak

* Datuak: Q862086
* Multimedia: People of India / Q862086
# Indiar elefante

Indiar elefantea (Elephas maximus indicus) Asiar elefante espeziaren azpiespeziea da; azpiespezieak lau dira. Indiarra tamainuz bigarren handiena da eta haien altura Sri Lankako parekoa da. Animalia gehienek betortzak dituzte. Azpie espezie hau ugariena da: Indiatik Malaka penintsuleraino aurki daiteke.

## Erreferentziak

* ↑ Elephas maximus en Mammal Species of the World.

## Kanpo estekak

* Datuak: Q591305
* Multimedia: Elephas maximus indicus / Q591305
* Espezieak: Elephas maximus indicus
# Indiar Gerrak

Indiar Gerrak Estatu Batuetako gobernuaren, Kanadako gobernuaren eta kolono zurien eta Ipar Amerikako amerindiarren arteko gatazka eta gerra txikien multzoa da. Europar kolonoen eta Kanada eta Estatu Batuak sortzera eraman zuten gerrak ere multzoan sartzen dira.
Ameriketako Estatu Batuetako historiografiak "Indiar Gerrak" gisa aipatzen dituen arren, "Amerindiar Gerrak" zuzenago izango litzateke.
Ipar Amerikako gerra hauek, garai kolonialetatik Wounded Kneeko sarraskira eta 1890ean AEBko mugaren behin betiko ezarpenera arte hedatzen direnak, oro har, bertako herri indigenen konkista eta derrigorrezko kultura-asimilazioarekin edo erreserbetan nahitaez kokatzearekin amaitu ziren. Amerindiarren kopurua milioi erdi baino gutxiagora murriztu zen XIX. mendean, gaixotasun infekziosoengatik, Europarekiko gatazkengatik, tribuen arteko gerrengatik, asimilazioagatik, Kanadarako eta Mexikorako migrazioagatik eta jaiotza-tasen jaitsieragatik. Esploratzaile eta merkatari europarrek transmititutako gaixotasun infekziosoak izan ziren kausa nagusia.
Estatu Batuetako indigenak kultura ezberdinen multzo bat izan ziren (eta izaten jarraitzen dute), beren historia propioekin. Europako eta Estatu Batuetako kolonoen aurkako indigenen gerra ezberdinetan zehar, ez zuten alde bateratu bakar bat osatu, ezta kausa berengatik borrokatu ere. Hainbat modutara antolatutako gizarteetan bizi zirenez, Ipar Amerikako indigenek tokian-tokian hartzen zituzten gerrari eta bakeari buruzko erabakiak, nahiz eta batzuetan aliantza formalizatuen parte gisa borrokatu zitezkeen, hala nola Irokes Konfederazioan, edo Tecumseh bezalako lider karismatikoek inspiratutako aldi baterako konfederazioetan.

## Erreferentziak

* ↑ (Gaztelaniaz) Flight, Colette. (2011-2-17). «Smallpox: Eradicating the Scourge» BBC.
* ↑ (Ingelesez) Aufderheide, Arthur C.; Rodríguez-Martín, Conrado; Langsjoen, Odin. (1998). The Cambridge Encyclopedia of Human Paleopathology. Cambridge University Press, 205 or. ISBN 978-0-521-55203-5..

## Kanpo estekak

* Datuak: Q849680
* Multimedia: Indian wars / Q849680
# Indiar Lurraldea

Indiar Lurraldea, Indiar Lurraldeak edo Indiar Herrialdea (ingelesez Indian Territory, Indian Territories edo Indian country) AEBetako Gobernuak amerindiar herriak ezartzeko eskaini zien lurraldea izan zen. Orokorrean, amerindiar herri gehienak AEBek Napoleon Bonaparteri Louisianaren erosketan bereganatutako lurraldeetan ezartzea onartu zuten. "Indiar Lurraldea" izendapena Estatu Batuetako indiarren deportazioaren politikan jatorria du. AEBetako Gerra Zibilaren ondoren AEBetako Gobernuaren politika lurralde honen asimilazioa kulturala burutzera aldatu zen.
1834an sortu zen, urteen poderioz lurraldea murriztuz joan zen, 1907an gaur egungo Oklahoma estatua sortu zen arte.

## Kanpo estekak

* Datuak: Q868245
* Multimedia: Indian Territory / Q868245
# Heuerßen

Heuerßen Alemaniako udalerria da. Saxonia Beherea estatuan kokatuta dago, [[Schaumburg barrutia|Schaumburg]] barrutian. 2014an 929 biztanle zituen 3,97 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q636887
* Multimedia: Heuerßen / Q636887
# Heudreville-en-Lieuvin

Heudreville-en-Lieuvin Frantziako udalerria da, Eure departamenduan dagoena, Normandia eskualdean. 2013an 103 biztanle zituen.

## Demografia
### Biztanleria

2007an Heudreville-en-Lieuvin udalerrian erroldatutako biztanleak 104 ziren. Familiak 40 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 64 etxebizitza zeuden, 42 familiaren etxebizitza nagusia ziren, 20 bigarren erresidentzia ziren eta 2 hutsik zeuden. Etxebizitza guzti hauek 64etxeak ziren. 42 etxebizitza nagusietatik 33 bere jabearen bizilekua ziren, 7 alokairuan okupaturik zeuden eta 1 doan lagata zegoen; 1ek bi gela zituen, 8 etxek hiru zituzten, 10 etxek lau zituzten eta 22 etxek bost zituzten. 28 etxek euren parking plaza propioa zuten azpian. 23 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Heudreville-en-Lieuvin udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 4 | 75-79 | 4 |
| 4 | 70-74 | 4 |
| 4 | 65-69 | 8 |
| 0 | 60-64 | 0 |
| 4 | 55-59 | 0 |
| 0 | 50-54 | 0 |
| 8 | 45-49 | 12 |
| 12 | 40-44 | 8 |
| 0 | 35-39 | 0 |
| 4 | 30-34 | 0 |
| 0 | 25-29 | 0 |
| 4 | 20-24 | 0 |
| 8 | 15-19 | 4 |
| 8 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 65 ziren, horien artean 45 aktiboak ziren eta 20 inaktiboak ziren. 45 pertsona aktiboetatik 41 lanean zeuden (23 gizon eta 18 emakume) eta 4 langabezian zeuden (1 gizon eta 3 emakume). 20 pertsona inaktiboetatik 6 erretiraturik zeuden, 10 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2000. urtean Heudreville-en-Lieuvin udalerrian 12 nekazaritza-ustiategi zeuden, 213 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q384096
* Multimedia: Heudreville-en-Lieuvin / Q384096
# Interleukina

Interleukinak zitokina mota bat dira, gehienbat leukozitoek sortutakoak (hortik datorkie izena: -leukina) baina beste zelula batzuek ere ekoiz ditzaketenak (hezur-muinetakoek, timokoek...). Egitura kimikoari dagokionez proteinak dira. Zeregin oso garrantzitsua betetzen dute immunitate-sistemaren funtzionamenduan (linfozitoak aktibatuz eta bizkortuz, hantura-prozesuetan eraginez, antigorputzen ekoizpena erregulatuz, etab.). Hainbat gaixotasun autoimmune eta immunoeskasia prozesuen atzean interleukinen funtzionamendu okerra dagoela baieztatu egin da.
Interleukinek immunitate-sistemaren zelulen arteko komunikazioa errazten dute, eraso mikrobiar baten aurrean organismoak erantzun eraginkorra burutu dezan.
Hogeita hamar interleukina (IL) inguru ezagutzen dira egun. Hona hemen garrantzitsuenak eta beren efektuak:
| Izena | Zelula ekoizleak | Eragina |
| IL-1 | Makrofagoak | Th zelulak aktibatzen ditu. Sukarra eragiten du |
| IL-2 | T zelulak | T linfozitoen ugalketa bultzatzen du. Minbiziaren aurkako terapian erabilitakoa |
| IL-3 | T zelulak | Hezur-muinaren ama-zeluletan eragiten du |
| IL-4 | Th zelulak | B linfozitoen ugalketa sustatzen du. Alergia prozesuetan parte hartzen du (Ig E) |
| IL-5 | Th zelulak | Ig A-ren ekoizpena |
| IL-6 | Makrofagoak eta monozitoak | B eta T linfozitoen bereizketa |
| IL-8 | Ehun konektiboa | Neutrofiloen kimiotaxia |
| IL-10 | Th zelulak | IL-1en ekoizpena inhibitu eta B linfozitoak aktibatzen ditu |
| IL-12 | Makrofagoak | NK zelulen aktibazioa |

## Kanpo estekak

* Datuak: Q194908
# Interlaken (New Jersey)

Interlaken New Jerseyko borough bat da. Monmouth konderrian kokatua dago. 2010ean 820 biztanle zituen, 0,86 kilometro koadrotan banatuta.

## Ikus, gainera

* Monmouth konderria

## Kanpo estekak

* Datuak: Q1082542
* Multimedia: Interlaken, New Jersey / Q1082542
# Interlingua Wikipedia

Interlingua Wikipedia Wikipediaren Interlingua hizkuntza idatzitako edizioa da. 2002ko apirilaren 29an jarri zen abian, eta 2009ko urriaren hasieran 4.886 artikulu zituen eta Wikipedien zerrendan 114.a zen.

## Kanpo estekak

* Interlingua Wikipedia
* Datuak: Q3757068
* Multimedia: Interlingua Wikipedia / Q3757068
# Intermarché

Intermarché (euskaraz: «intermerkatu») frantziar jatorriko korporazio multinazionala da, supermerkatuak kudeatzen dituena. Jean-Pierre Le Rochek sortu zuen 1969an. Bere egoitza nagusia Bondouflen dago.
Egun Les Mousquetaires taldeko marka da eta munduko txikizkari handienen artean dago.

## Kanpo estekak

* Datuak: Q3153200
* Multimedia: Intermarché / Q3153200
# Interlaken-Oberhasli barruti administratiboa

Interlaken-Oberhasli barruti administratiboa (alemanez: Verwaltungskreis Interlaken-Oberhasli) Berna kantonamenduan dagoen Suitzako barrutia da. Bere hiriburua Interlaken da. 1.229 kilometro koadroko azalera du eta 48.763 biztanle.

## Udalerriak

Beatenberg Bönigen Brienz (BE) Brienzwiler Därligen Gadmen $^{(en)}$ Grindelwald Gsteigwiler Gündlischwand Guttannen Habkern Hasliberg Hofstetten bei Brienz Innertkirchen Interlaken Iseltwald Lauterbrunnen Leissigen Lütschental Matten bei Interlaken Meiringen Niederried bei Interlaken Oberried am Brienzersee Ringgenberg (BE) Saxeten Schattenhalb Schwanden bei Brienz Unterseen Wilderswil

## Kanpo estekak

* Datuak: Q678742
* Multimedia: Interlaken-Oberhasli (administrative district) / Q678742
# Interlaken (Kalifornia)

Interlaken Ameriketako Estatu Batuetako erroldak esleitutako leku bat da. Santa Cruz konderrian dago, Kalifornia estatuan. 7.368 biztanle ditu, 26,422963 kilometro koadroko azaleran banatuta.

## Ikus, gainera

* Santa Cruz konderria

## Kanpo estekak

* Datuak: Q600900
# Interlaken (New York)

Interlaken New York estatuko herri bat da. Seneca konderrian kokatua dago. 2010ean 602 biztanle zituen, 0,69 kilometro koadrotan banatuta.

## Ikus, gainera

* Seneca konderria

## Kanpo estekak

* Datuak: Q3452440
# Interleaving

Interleavinga galdutako paketeen eragina txikitzeko erabiltzen den teknika da, transmisio erredundantearen beste alternatiba bat da.
VoIPen erabiltzen da, audioa tartekatzean datza. Hori gauzatzeko igorleak transmisioarekin hasi aurretik jasotako laginak tartekatzen dira datagrama ezberdinetan. Adibidez, demagun datagrama batean 4 lagin sartzeko tokia dagoela eta guk bidali nahi dugun seinalea 16 lagin dituela. Beraz, tartekatzen baldin baditugu irudian bezala geratuko da bidali nahi diren datagramak [1,5,9,13], [2,6,10,14], [3, 7, 11, 15] eta [4, 8, 12, 16]. Transmititzean 3. datagrama galtzen baldin bada bertako laginak soilik galduko dira, eta, ondorioz, gertatutako galera denboran zehar banatzen denez, hartzaileak ez da hainbeste ohartuko galeraz. Ordea, interleavinga ez balitz erabiliko hartzaileak jasango lukeen galera nahiz eta berdina izan, jarraian gertatzen denez, ohartuko litzateke.
Honen bidez jasotako audioaren kalitatea dezente hobetu daiteke, baina bere desbantaila latentzia handitzen dela. Noski, adibidean lehenengo 4 laginak erreproduzitzeko 1. datagramarekin nahikoa litzateke, baina interleavinga erabilita 4. datagrama itxaron beharko litzateke. Beraz, zuzeneko emanaldietarako ez erabiltzen, VoDn bai. Gainera, bufferizazio ahalmen handiagoa beharrezkoa da oraindik erreproduzitu behar den laginaren zain egon bitartean jasotako laginak gorde behar direlako.

## Erreferentziak

* ↑ Computer Networking: A Top-Down Approach (6th Edition) F.Kurose W. Ross
* ↑ Sender based repair of damaged audio streams. Colin Perkins

## Kanpo estekak

* Datuak: Q989220
# Iraurgi (bailara)

    Artikulu hau Gipuzkoako bailarari buruzkoa da; beste esanahietarako, ikus «Iraurgi (argipena)».
Iraurgi bailara egungo Azkoitiko eta Azpeitiko hiriak hartzen zituen Gipuzkoako erdialdeko bailara, Urola ibaiaren ertzean. 1027. urteko dokumentu batean ageri da Iraurgi izena lehenengoz. Iraurgi Azkoitiko eta Azpeitiko hiriek, sortu aurretik, hartzen zuten lurraldearen izena da. Azpeitiko hiriak Salvatierra de Iraurgui izena hartu zuen sortu zenean, erdarazko dokumentuan (1310-1311), eta Miranda de Iraurgui Azkoitiak (1415).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12259735